text: Agramunt omple de públic el Teatre Casal Agramuntí amb el 2n cicle 'Brots'
  La companyia 'Teatre al Detall' ha estat l'encarregada de donar inici a les representacions amb 'La Nena dels Pardals'
  Agramunt ha donat aquest cap de setmana el tret de sortida a la segona edició del cicle d'arts escèniques i musicals 'Brots', que té com a objectiu fer possible que propostes professionals i de qualitat de diferents disciplines artístiques es puguin veure al municipi.
  L'encarregada d'iniciar la programació del cicle ha estat la funció poètica 'La Nena dels Pardals', de la companyia 'Teatre al Detall'. L'obra ha aconseguit omplir el Teatre Casal Agramuntí, i és la precedent dels sis espectacles que enguany ha programat 'Brots'.
  Cal destacar que els preus de les entrades són assequibles i que el cicle ofereix un abonament de 29 euros per veure tots els espectacles. A més, 'Brots' també proposa diversos descomptes i promocions per facilitar l'acollida al teatre a tots els sectors de la població.
  La propera representació tindrà lloc el dissabte 7 de març a l'Espai Guinovart amb 'Lasala', una companyia basca de dansa contemporània.